ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
നമാമി ഗംഗയുടെ കീഴില് ഉത്തരാഖണ്ഡില് ആറ് മെഗാ പദ്ധതികള് പ്രധാനമന്ത്രി ഉദ്ഘാടനം ചെയ്യും
''റോവിങ് ഡൗണ് ദ ഗംഗ'' പുസ്തകം പ്രകാശനം ചെയ്യും
ഗംഗയെക്കുറിച്ചുള്ള ആദ്യ മ്യൂസിയം 'ഗംഗ അവലോകന്' ഉദ്ഘാടനം ചെയ്യും
ഉത്തരാഖണ്ഡില് നമാമി ഗംഗയുടെ കീഴിലുള്ള ആറ് മെഗാ പദ്ധതികള് പ്രധാനമന്ത്രി ശ്രീ നരേന്ദ്ര മോദി നാളെ  രാവിലെ 11 ന് വീഡിയോ കോണ്ഫറന്സിലൂടെ ഉദ്ഘാടനം ചെയ്യും.
68 എം.എല്.ഡി ശേഷിയുള്ള മലിനജല സംസ്കരണ പ്ലാന്റ്  നിര്മ്മാണം, ഹരിദ്വാറിലെ ജഗ്ജീത്പുരില് നിലവിലുള്ള 27 എം.എല്.ഡിയുടെ നവീകരണം, ഹരിദ്വാറിലെ സരായില് 18 എം.എല്.ഡി എസ്ടിപി നിര്മാണം തുടങ്ങിയവയാണ് പദ്ധതികള്. 68 എംഎല്ഡി ജഗ്ജീത്പുര് പദ്ധതിയുടെ ഉദ്ഘാടനം പിപിപിയുടെ ഹൈബ്രിഡ് ആന്വിറ്റി മോഡില് ഏറ്റെടുത്ത ആദ്യത്തെ മലിനജല നിര്മാര്ജന പദ്ധതിയുടെ പൂര്ത്തീകരണം കൂടിയാണ്.
ഋഷികേശില്, ലക്കാഡ്ഘട്ടിലെ 26 എംഎല്ഡി എസ്ടിപിയും ഉദ്ഘാടനം ചെയ്യും.
ഹരിദ്വാര്-ഋഷികേശ് മേഖലയാണ് ഗംഗാ നദിയിലേക്ക് 80% മലിനജലവും എത്തിക്കുന്നത്. അതുകൊണ്ടുതന്നെ, ഈ മലിനജല സംസ്കരണ പ്ലാന്റുകളുടെ ഉദ്ഘാടനം ഗംഗാ നദി മാലിന്യമുക്തമാക്കുന്നതില് നിര്ണായക പങ്ക് വഹിക്കും.
മുനി കി രേതി പട്ടണത്തില്, ചന്ദ്രേശ്വര് നഗറിലെ 7.5 എംഎല്ഡി ശേഷിയുള്ള എസ്ടിപി, രാജ്യത്തെ ആദ്യ 4 നിലയുള്ള, മലിനജല ശുദ്ധീകരണ പ്ലാന്റായി മാറും. പരിമിതമായിമാത്രം സ്ഥലം ഉപയോഗപ്പെടുത്തിയാണ് ഇതു നിര്മിച്ചിരിക്കുന്നത്. 900 ചതുരശ്രമീറ്ററില് കുറച്ചു സ്ഥലം മാത്രമെടുത്താണ് എസ്ടിപി നിര്മ്മിച്ചിരിക്കുന്നത്. സാധാരണ ആവശ്യമുള്ള സ്ഥലത്തിന്റെ 30% മാത്രമാണ് ഇത്.
ചോര്പാനിയില് 5 എംഎല്ഡി എസ്ടിപിയും ബദരീനാഥില് 1 എംഎല്ഡി, 0.01 എംഎല്ഡി ശേഷിയുള്ള രണ്ട് എസ്ടിപികളും പ്രധാനമന്ത്രി ഉദ്ഘാടനം ചെയ്യും.
ഗംഗാ നദിക്കടുത്തുള്ള 17 ഗംഗാ പട്ടണങ്ങളില് നിന്നുള്ള മാലിന്യനിര്മാര്ജനത്തിനായുള്ള ഉത്തരാഖണ്ഡിലെ 30 പദ്ധതികളും  ഇപ്പോള് പൂര്ത്തിയായി. ഇത് ഒരു പ്രധാന നേട്ടമാണ്.
ഗംഗാ നദിയുടെ സംസ്കാരം, ജൈവവൈവിധ്യങ്ങള്, പുനരുജ്ജീവന പ്രവര്ത്തനങ്ങള് എന്നിവ പ്രദര്ശിപ്പിക്കുന്നതിനായി ഗംഗയുമായി ബന്ധപ്പെട്ട ആദ്യ മ്യൂസിയമായ ''ഗംഗ അവലോകന്'' പ്രധാനമന്ത്രി ഉദ്ഘാടനം ചെയ്യും. ഹരിദ്വാറിലെ ചാന്ദി ഘട്ടിലാണ് മ്യൂസിയം സ്ഥിതി ചെയ്യുന്നത്.
നാഷണല് മിഷന് ഫോര് ക്ലീന് ഗംഗയും വൈല്ഡ്ലൈഫ് ഇന്സ്റ്റിറ്റ്യൂട്ട് ഓഫ് ഇന്ത്യയും ചേര്ന്ന് പ്രസിദ്ധീകരിച്ച 'റോവിങ് ഡൗണ് ഗംഗ' എന്ന പുസ്തകം ചടങ്ങില് പ്രകാശനം ചെയ്യും. ഗംഗാ നദിയുടെ ജൈവവൈവിധ്യവും സംസ്കാരവും സമന്വയിപ്പിക്കാനുള്ള ശ്രമമാണ് വര്ണാഭമായ ഈ പുസ്തകം. ഗംഗയുടെ കഥയാണ് പുസ്തകത്തില് പറയുന്നത്. ഉത്ഭവസ്ഥാനമായ ഗോമുഖില് നിന്നു തുടങ്ങി സമുദ്രവുമായി ചേരുന്നതിനുമുമ്പുള്ള അവസാനകേന്ദ്രമായ ഗംഗാ സാഗറിലേക്ക് എത്തുന്നതുവരെയുള്ള കാഴ്ചകളാണ് ഈ പുസ്കത്തില് വിവരിച്ചിരിക്കുന്നത്.
ജല് ജീവന് മിഷന്റെ ലോഗോ, 'ഗ്രാമപഞ്ചായത്തുകള്ക്കുള്ള മാര്ഗദര്ശിക, ജല് ജീവന് മിഷനു കീഴിലുള്ള ജലസമിതികള്' എന്നിവയും പ്രധാനമന്ത്രി അനാച്ഛാദനം ചെയ്യും.
ഈ ലിങ്ക് വഴി പരിപാടി കാണാം: https://pmevents.ncog.gov.in/(
പ്രധാനമന്ത്രിയുടെ ഓഫീസ്
സിഇഒ എൻഎക്സ്പി സെമികണ്ടക്ടേഴ്സ് സിഇഒ പ്രധാനമന്ത്രിയെ സന്ദർശിച്ചു
എൻഎക്സ്പി സെമികണ്ടക്ടേഴ്സ് സിഇഒ, കുർട്ട് സീവേഴ്സ് പ്രധാനമന്ത്രി ശ്രീ നരേന്ദ്ര മോദിയുമായി കൂടിക്കാഴ്ച നടത്തി.
ഒരു എൻഎക്സ്പി ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു:
" എൻഎക്സ്പി-യുടെ സിഇഒ . കുർട്ട് സീവേഴ്സിനെ കാണാനും സെമികണ്ടക്ക്ടറുകളുടെയും നവീനാശയങ്ങളുടെയും ലോകത്തെ പരിവർത്തഞങ്ങളെ കുറിച്ച് ചർച്ച ചെയ്തതിൽ സന്തോഷമുണ്ട്. നമ്മുടെ കഴിവുള്ള യുവാക്കളുടെ ശക്തിയാൽ ഈ മേഖലകളിലെ ഒരു പ്രധാന ശക്തിയായി ഇന്ത്യ ഉയർന്നുവരുന്നു."
-ND-
(
പ്രധാനമന്ത്രിയുടെ ഓഫീസ്
ഹർ ഘർ ജൽ ജില്ല: മധ്യപ്രദേശിലെ ബുർഹാൻപൂരിന് പ്രധാനമന്ത്രിയുടെ അഭിനന്ദനം
രാജ്യത്തെ ആദ്യത്തെ ഹർ ഘർ ജൽ സർട്ടിഫൈഡ് ജില്ലയായതിന് മധ്യപ്രദേശിലെ ബുർഹാൻപൂരിലെ പൗരന്മാരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
കേന്ദ്ര ജലശക്തി മന്ത്രി ഗജേന്ദ്ര സിംഗ് ഷെഖാവത്തിന്റെ ട്വീറ്റിന് മറുപടിയായി പ്രധാനമന്ത്രി പറഞ്ഞു :
“ഈ ശ്രദ്ധേയമായ നേട്ടത്തിന് ബുർഹാൻപൂരിലെ എന്റെ സഹോദരിമാർക്കും സഹോദരങ്ങൾക്കും അഭിനന്ദനങ്ങൾ. ജനങ്ങൾക്കിടയിൽ ഒരു കൂട്ടായ മനോഭാവവും ശിവരാജ് സിംഗ് ചൗഹാൻ ജിയുടെ കീഴിലുള്ള ജെജെഎം ടീമിന്റെയും മധ്യ പ്രദേശ് ഗവൺമെന്റിന്റെയും ദൗത്യ രൂപത്തിലുള്ള ശ്രമങ്ങളും ഇല്ലായിരുന്നുവെങ്കിൽ ഇത് സാധ്യമാകുമായിരുന്നില്ല."
(--ND--
ആഭ്യന്തരകാര്യ മന്ത്രാലയം
അന്താരാഷ്ട്ര മില്ലറ്റ് വർഷം-2023-ന്റെ ഭാഗമായി സിഎപിഎഫിലെയും എൻഡിആർഎഫിലെയും ഉദ്യോഗസ്ഥരുടെ ഭക്ഷണത്തിൽ ചെറുധാന്യങ്ങൾ ഉൾപ്പെടുത്തും
ന്യൂ ഡൽഹി: മെയ് 3, 2023
അന്താരാഷ്ട്ര മില്ലറ്റ് വർഷം-2023 കണക്കിലെടുത്ത്, കേന്ദ്ര സായുധ പോലീസ് സേന , ദേശീയ ദുരന്ത പ്രതികരണ സേന  എന്നിവയിലെ ഉദ്യോഗസ്ഥരുടെ ഭക്ഷണക്രമത്തിൽ മില്ലറ്റ്  ഉൾപ്പെടുത്താൻ കേന്ദ്ര ആഭ്യന്തര മന്ത്രാലയം തീരുമാനിച്ചു. കേന്ദ്ര ആഭ്യന്തര മന്ത്രി ശ്രീ അമിത് ഷായുടെ ആഹ്വാനപ്രകാരമാണ് എല്ലാ സേനകളുമായും വിശദമായ ചർച്ചയ്ക്ക് ശേഷം ഭക്ഷണത്തിൽ 30% മില്ലറ്റ് അഥവാ ചെറുധാന്യങ്ങൾ ഉൾപ്പെടുത്താനുള്ള തീരുമാനമെടുത്തത്.
ചെറുധാന്യങ്ങളുടെ പ്രാധാന്യം തിരിച്ചറിഞ്ഞ്, ജനങ്ങൾക്ക് പോഷകാഹാരം നൽകുന്നതിനൊപ്പം ആഭ്യന്തരവും ആഗോളവുമായ ആവശ്യം സൃഷ്ടിക്കുന്നതിനും, ഇന്ത്യാ ഗവൺമെന്റിന്റെ ആഭിമുഖ്യത്തിൽ, ഐക്യരാഷ്ട്രസഭ 2023 അന്താരാഷ്ട്ര മില്ലറ്റ് വർഷമായി പ്രഖ്യാപിച്ചു. ശ്രീ അന്നയെ പ്രോത്സാഹിപ്പിക്കുന്നതിനുള്ള പ്രധാനമന്ത്രി ശ്രീ നരേന്ദ്ര മോദിയുടെ പ്രചാരണം രാജ്യത്തെ കോടിക്കണക്കിന് ജനങ്ങളുടെ പോഷകാഹാര ആവശ്യം നിറവേറ്റും.
ചെറുധാന്യങ്ങൾ അടിസ്ഥാനമാക്കിയുള്ള ഭക്ഷണ വിവരപ്പട്ടിക അവതരിപ്പിക്കുന്നതിന് നടപടിയെടുക്കാൻ ആഭ്യന്തര മന്ത്രാലയം എല്ലാ സേനകളോടും ആവശ്യപ്പെട്ടിരുന്നു. CAPF, NDRF എന്നിവയുടെ വിവിധ ചടങ്ങുകളിലും പരിപാടികളിലും ചെറുധാന്യങ്ങൾ വ്യാപകമായി ഉപയോഗിക്കും.
കേന്ദ്രീയ പോലീസ് കല്യാൺ ഭണ്ഡർ, കാമ്പസുകളിലെ പലചരക്ക് കടകൾ, റേഷൻ കടകൾ എന്നിവിടങ്ങളിലും പ്രത്യേക കൗണ്ടറുകൾ/സ്ഥലങ്ങൾ സജ്ജീകരിച്ച് ചെറുധാന്യങ്ങൾ ലഭ്യമാക്കും. ഈ മേഖലയിലെ പ്രശസ്തമായ സ്ഥാപനങ്ങൾ മുഖേന ചെറുധാന്യ അധിഷ്ഠിത വിഭവങ്ങൾ തയ്യാറാക്കുന്നതിൽ പാചകക്കാർക്കുള്ള പരിശീലനവും സേന സംഘടിപ്പിക്കും
ചെറുധാന്യങ്ങൾ ഉപയോഗിക്കുന്നതിന് സൈനികർക്കും അവരുടെ കുടുംബാംഗങ്ങൾക്കും ഇടയിൽ അവബോധം സൃഷ്ടിക്കുന്നതിന്, ഡയറ്റീഷ്യൻമാരുടെയും വിദഗ്ധ ഏജൻസികളുടെയും സേവനം പ്രയോജനപ്പെടുത്തും. ഇതിനുപുറമെ വിവിധ പരിപാടികൾ, പ്രദർശനങ്ങൾ, സെമിനാറുകൾ, വെബിനാറുകൾ, ശിൽപശാലകൾ, സിമ്പോസിയങ്ങൾ എന്നിവ ‘നിങ്ങളുടെ ചെറുധാന്യങ്ങളെ അറിയുക’ എന്ന വിഷയത്തിൽ നടത്തും.
(Visitor Counter : 104
ആരോഗ്യ, കുടുംബക്ഷേമ മന്ത്രാലയം
കോവിഡ് 19നെക്കുറിച്ചുള്ള പുതിയ വിവരങ്ങള്
ലോകമെമ്പാടുമുള്ള പുതിയ സാര്സ്-കോവ്-2ന്റെ പുതിയ വകഭേദം  കേസുകള് റിപ്പോര്ട്ട് ചെയ്യപ്പെട്ടത് കണക്കിലെടുത്ത് ഇന്ത്യ അന്താരാഷ്ട്ര യാത്രക്കാര്ക്കായി പുതുക്കിയ മാര്ഗ്ഗനിര്ദ്ദേശങ്ങള് പുറപ്പെടുവിച്ചു
അപകടസാധ്യതയുള്ള രാജ്യങ്ങള് എന്ന് തിരിച്ചറിഞ്ഞ രാജ്യങ്ങളില് നിന്ന് ഇന്ത്യയിലേക്ക് വരുന്ന എല്ലാ യാത്രക്കാരും  വിമാനത്താവളങ്ങളില് എത്തിച്ചേരുമ്പോള് നിര്ബന്ധമായും എത്തിച്ചേര്ന്നതിന് ശേഷമുള്ള കോവിഡ് 19 പരിശോധനയ്ക്ക് വിധേയരാകണമെന്ന് മാര്ഗ്ഗനിര്ദ്ദേശങ്ങള് ആവശ്യപ്പെടുന്നു.
കോവിഡ്-19 മഹാമാരി കൈകാര്യം ചെയ്യുന്നതിനുള്ള സജീവവും അപകടസാദ്ധ്യത അടിസ്ഥാനമാക്കിയുള്ളതുമായ സമീപനത്തിന്റെ തുടര്ച്ചയായി, 2021 നവംബര് 28-ന് കേന്ദ്ര ആരോഗ്യ മന്ത്രാലയം അന്താരാഷ്ട്ര ആഗമനത്തിനുള്ള മാര്ഗ്ഗനിര്ദ്ദേശങ്ങള് പരിഷ്ക്കരിച്ചു പുറപ്പെടുവിച്ചു. പരിഷ്ക്കരിച്ച മാര്ഗ്ഗനിര്ദ്ദേശങ്ങള് പ്രകാരം അപകടസാദ്ധ്യതയുള്ള രാജ്യങ്ങള് എന്ന് തിരിച്ചറിഞ്ഞിട്ടുള്ളിടങ്ങളില് നിന്നും വരുന്ന യാത്രക്കാരെല്ലാവരും  ഇന്ത്യയിലേക്ക് തിരിക്കുന്നതിന് 72 മണിക്കൂറിന് മുമ്പ് നടത്തിയ കോവിഡ്-19 പരിശോധനയ്ക്ക് പുറമെ ഇന്ത്യയില് എത്തിചേര്ന്ന ശേഷം നിര്ബന്ധമായും വിമാനത്താവളത്തില് കോവിഡ്-19 പരിശോധനയ്ക്ക് വിധേയരാകണം. ഈ പരിശോധനയില് പോസിറ്റീവാണെന്ന് കണ്ടെത്തുന്ന യാത്രക്കാരെ ചികിത്സാ മാനദണ്ഡ  അനുസരിച്ച് രോഗിയെ അന്യരില് നിന്നും മാറ്റുകയും  അവരുടെ സാമ്പിളുകള് സമ്പൂര്ണ്ണ ജനിതക ക്രമപരിശോധനയ്ക്കായി  എടുക്കുകയും ചെയ്യും. നെഗറ്റീവായ യാത്രക്കാര്ക്ക് വിമാനത്താവളത്തില് നിന്ന് പോകാം, എന്നാല് ഇവര് 7 ദിവസത്തേക്ക് വീടുകളില് മറ്റുള്ളവരുമായി ബന്ധമില്ലാതെ  കഴിയണം, ഏഴുദിവസത്തെ സ്വയം നിരീക്ഷണത്തിന് ശേഷം ഇന്ത്യയിലെത്തിയതിന്റെ എട്ടാം ദിവസം ആവര്ത്തിച്ചുള്ള പരിശോധനയും നടത്തണം.
 കോവിഡ്19 പരിശോധന നടത്തണമെന്നും നിലവിലെ മാര്ഗ്ഗനിര്ദ്ദേശങ്ങള് നിഷ്കര്ഷിക്കുന്നു.
വിമാനത്താവളങ്ങളിലോ, വീടുകളില് ഐസലോഷനില് കഴിയുമ്പോഴോ അല്ലെങ്കില് ക്രമരഹിതസാമ്പിളിങ്ങിലോ കോവിഡ്-19 പോസിറ്റീവായി കാണുന്ന വ്യക്തികളുടെ സാമ്പിളുകളെ സാര്സ്-കോവ്-2 വകഭേദം ഉണ്ടോയെന്ന് കണ്ടെത്തുന്നതിനുള്ള സമ്പൂര്ണ്ണ ജനിതക ക്രമ  പരിശോധനയ്ക്കായി നിശ്ചിത ഇന്സാകോഗ്  ശൃംഖലകളുടെ ലബോറട്ടറികളില് അയക്കുകയും ചെയ്യും.
ബി.1.1.529 വകഭേദഗം  ആദ്യമായി 2021 നവംബര് 24-ന് ദക്ഷിണാഫ്രിക്കയില് നിന്നാണ് ലോകാരോഗ്യ സംഘടനയ്ക്ക് റിപ്പോര്ട്ട് ചെയ്യപ്പെട്ടത്. ഈ വകഭേദത്തില് വലിയതോതില് പരിവര്ത്തനങ്ങള് ഉണ്ടാകുന്നതും ചില പരിവര്ത്തനങ്ങള് കുടുതല് കൈമാറ്റം ചെയ്യപ്പെടുന്നതും പ്രതിരോധശേഷിയിലെ രക്ഷാ സ്വഭാവം കാണിക്കുന്നതുമാണെന്ന് കണ്ടെത്തിയതിനെ തുടര്ന്ന് 2021 നവംബര് 26-ന് ലോകാരോഗ്യ സംഘടനയുടെ സാര്സ്കോവ്-2 വൈറസ് പരിണാമത്തിലെ  സാങ്കേതിക ഉപദേശക സംഘം അതിനെ ആശങ്കയുടെ വകഭേദം യായി തരംതിരിച്ചു. ഈ വിഷയത്തില് പുറത്തുവരുന്ന തെളിവുകള് കേന്ദ്ര ആരോഗ്യമന്ത്രാലയം നിരീക്ഷിച്ചുവരികയാണ്.
അന്താരാഷ്ട്ര യാത്രക്കാരില് കര്ശനമായ നിരീക്ഷണം നടത്തുന്നതിനും, പരിശോധനകള് വര്ദ്ധിപ്പിക്കുന്നതിനും, കോവിഡ് -19 ന്റെ ഹോട്ട്സ്പോട്ടുകള് നിരീക്ഷിക്കുന്നതിനും, സമ്പൂര്ണ്ണ ജനിതക ക്രമമുള്പ്പെടെയുള്ള ആരോഗ്യ അടിസ്ഥാന സൗകര്യങ്ങളുടെ വര്ദ്ധന ഉറപ്പാക്കുന്നതിനും ഉള്പ്പെടെ സംസ്ഥാനങ്ങള്ക്കും നിര്ദ്ദേശം നല്കിയിട്ടുണ്ട്.
അതേസമയം കേന്ദ്ര ആരോഗ്യമന്ത്രാലയം മഹാമാരിയുടെ ഉരുത്തിരിഞ്ഞു വരുന്ന സ്വഭാവത്തോടൊപ്പം കോവിഡ് 19നെ സമൂഹതലത്തില് നിയന്ത്രിക്കുന്നതിന് കോവിഡ് ഉചിതമായ പെരുമാറ്റം  എന്നിവ കര്ശനമായി പാലിക്കുകയും കോവിഡ് -19 വാക്സിനേഷന് ഏറ്റെടുക്കുന്നത് വളരെ സൂക്ഷ്മമായി പിന്തുടരുകയും ചെയ്യുന്നുണ്ട്.
പുതിയ മാര്ഗ്ഗനിര്ദ്ദേശം 2021 ഡിസംബര് 1-ന്  പ്രാബല്യത്തില് വരും. വിശദമായ മാര്ഗ്ഗനിര്ദ്ദേശങ്ങള് ഇവിടെ ലഭ്യമാണ്:
മന്ത്രിസഭ
ആരോഗ്യ ഗവേഷണ രംഗത്ത് ഇന്ത്യയും നേപ്പാളും തമ്മിലുള്ള ധാരണാപത്രത്തിന് കേന്ദ്ര മന്ത്രി സഭയുടെ അംഗീകാരം
ഇന്ത്യൻ കൗൺസിൽ ഓഫ് മെഡിക്കൽ റിസർച്ച് , നേപ്പാൾ നേപ്പാൾ ഹെൽത്ത് റിസർച്ച് കൗൺസിൽ  എന്നിവ തമ്മിൽ യഥാക്രമം 2020 നവംബർ 17 നും 2021 ജനുവരി 4 നും ഒപ്പു വച്ച ധാരണാ പത്രത്തെ കുറിച്ച് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭായോഗത്തെ ധരിപ്പിച്ചു.
അതിർത്തി കടന്നുള്ള ആരോഗ്യ പ്രശ്നങ്ങൾ, ആയുർവേദം / പരമ്പരാഗത വൈദ്യശാസ്ത്രം, ഔഷധ സസ്യങ്ങൾ, കാലാവസ്ഥാ വ്യതിയാനം, ആരോഗ്യം, സാംക്രമികേതര രോഗങ്ങൾ, മാനസികാരോഗ്യം, ജനസംഖ്യാടിസ്ഥാനത്തിലുള്ള കാൻസർ രജിസ്ട്രി, ഉഷ്ണമേഖലാ രോഗങ്ങൾ , ഇൻഫ്ലുവൻസ, ക്ലിനിക്കൽ ട്രയൽ രജിസ്ട്രി, ആരോഗ്യ ഗവേഷണ നൈതികത, വിജ്ഞാന കൈമാറ്റത്തിലൂടെയുള്ള ശേഷി വർദ്ധിപ്പിക്കൽ, നൈപുണ്യ ഉപകരണങ്ങൾ, കൂട്ടാളികൾ, ഉപകരണങ്ങൾ, മാർഗ്ഗനിർദ്ദേശങ്ങൾ, പ്രോട്ടോക്കോളുകൾ, ആരോഗ്യ ഗവേഷണവുമായി ബന്ധപ്പെട്ട മികച്ച സമ്പ്രദായങ്ങൾ തുടങ്ങിയവയിലെ സഹകരണമാണ് ധാരണാപത്രം ലക്ഷ്യമിടുന്നത് ,
ഓരോ രാജ്യവും ഈ ധാരണാപത്രത്തിൽ അംഗീകരിച്ച ഗവേഷണ ഘടകങ്ങൾ തങ്ങളുടെ രാജ്യത്ത് നടത്തുന്നതിന് ധനസഹായം നൽകും അല്ലെങ്കിൽ മൂന്നാം കക്ഷി ഫണ്ടിംഗിനായി സംയുക്തമായി അപേക്ഷിക്കാം. അംഗീകൃത സഹകരണ പദ്ധതികൾക്ക് കീഴിലുള്ള ശാസ്ത്രജ്ഞരുടെ കൈമാറ്റത്തിനായി, സന്ദർശിക്കുന്ന ശാസ്ത്രജ്ഞരുടെ യാത്രാ ചെലവ് അയയ്ക്കുന്ന പാർട്ടി വഹിക്കും, അതേസമയം സ്വീകരിക്കുന്ന രാജ്യം ശാസ്ത്രജ്ഞന്റെ / ഗവേഷകന്റെ താമസവും ജീവിതച്ചെലവും നൽകും. ശില്പശാലകൾ / മീറ്റിംഗുകൾ, ഗവേഷണ പ്രോജക്ടുകൾ എന്നിവയ്ക്കുള്ള ഫണ്ടുകളുടെ പ്രതിബദ്ധത ആ സമയത്ത് ലഭ്യമായ ഫണ്ടുകൾ അനുസരിച്ച് സമയാസമയങ്ങളിൽ തീരുമാനിക്കാം. ഈ പ്രവർത്തനങ്ങളെല്ലാം നടപ്പിലാക്കുന്നതിനും നടപ്പിലാക്കുന്നതിനുമുള്ള ക്രമീകരണങ്ങൾ പ്രവർത്തനം ആരംഭിക്കുന്നതിന് മുമ്പ് രാജ്യങ്ങൾക്ക് അംഗീകരിക്കുന്നതാണ്.
ആരോഗ്യ, കുടുംബക്ഷേമ മന്ത്രാലയം
കോവിഡ് 19 പ്രതിരോധ കുത്തിവയ്പ്പ് : സത്യവും മിഥ്യയും
ഒരു സംസ്ഥാനത്തെ ജനസംഖ്യ, രോഗബാധിതരുടെ എണ്ണം, ഉപയോഗക്ഷമത, പാഴാക്കൽ എന്നീ ഘടകങ്ങൾ അടിസ്ഥാനമാക്കി സുതാര്യമായാണ് വാക്സിൻ വിതരണം നിർവ്വഹിക്കുന്നത്
(ഇന്ത്യയുടെ ദേശീയ കോവിഡ് പ്രതിരോധ കുത്തിവയ്പ്പ് യജ്ഞം ശാസ്ത്രീയവും, സാംക്രമികരോഗശാസ്ത്ര തെളിവുകളിലധിഷ്ഠിതവും, ലോകാരോഗ്യ സംഘടനയുടെ മാർഗ്ഗനിർദ്ദേശങ്ങളനുസരിച്ചും, ആഗോളതലത്തിലെ മികച്ച മാതൃകകൾ അടിസ്ഥാനമാക്കിയുമാണ് പുരോഗമിക്കുന്നത്. ചിട്ടയായ ക്രമത്തിൽ ആസൂത്രണം ചെയ്തിരിക്കുന്ന പ്രതിരോധ കുത്തിവയ്പ്പ് സംസ്ഥാനങ്ങളിലെയും കേന്ദ്രഭരണപ്രദശങ്ങളിലെയും ജനങ്ങളുടെ ഫലപ്രദവും കാര്യക്ഷമവുമായ പങ്കാളിത്തത്തിലൂന്നിയാണ് നടപ്പിലാക്കുന്നത്.
സംസ്ഥാനങ്ങൾക്കുള്ള കോവിഡ് വാക്സിൻ വിതരണം സുതാര്യമല്ലെന്ന് ആരോപിച്ച് ചില മാധ്യമ റിപ്പോർട്ടുകൾ വന്നിട്ടുണ്ട്. ഈ ആരോപണങ്ങൾ പൂർണ്ണമായും അടിസ്ഥാനരഹിതവും അപൂർണ്ണമായ വിവരങ്ങളുടെ അടിസ്ഥാനത്തിലുമാണ്.
കോവിഡ് വാക്സിൻ സംസ്ഥാനങ്ങൾക്കും കേന്ദ്രഭരണപ്രദശങ്ങൾക്കും സുതാര്യമായ രീതിയിൽ അനുവദിക്കുന്നത് തുടരുകയാണെന്ന് കേന്ദ്രസർക്കാർ ആവർത്തിച്ച് വ്യക്തമാക്കിയിട്ടുണ്ട്. കേന്ദ്രസർക്കാർ വിതരണം ചെയ്ത വാക്സിൻ ഡോസുകൾ, സംസ്ഥാന-കേന്ദ്രഭരണപ്രദശങ്ങളിലെ വാക്സിൻ ഉപഭോഗം, സംസ്ഥാന-കേന്ദ്രഭരണപ്രദശങ്ങളുടെ പക്കൽ ബാക്കിയുള്ള വാക്സിൻ ഡോസുകൾ, ഉപയോഗശൂന്യമായ വാക്സിൻ ഡോസുകൾ, സമീപഭാവിയിൽ ലഭ്യമാക്കാനുദ്ദേശിക്കുന്ന വാക്സിൻ ഡോസുകൾ എന്നിവ സംബന്ധിച്ച വിവരങ്ങൾ പ്രസ് ഇൻഫർമേഷൻ ബ്യൂറോ വഴിയുള്ള പത്രക്കുറിപ്പുകളിലൂടെയും മറ്റ് മാധ്യമങ്ങളിലൂടെയും പതിവായി പങ്കിടുന്നു.
താഴെപ്പറയുന്ന മാനദണ്ഡങ്ങൾ അടിസ്ഥാനമാക്കിയാണ് കോവിഡ് വാക്സിൻ വിതരണം ചെയ്യുന്നത് :
സംസ്ഥാനത്തെ ജനസംഖ്യ
രോഗബാധിതരുടെ എണ്ണം
സംസ്ഥാനത്തിന്റെ ഉപയോഗക്ഷമത
വാക്സിൻ പാഴാക്കിയാൽ അനുവദിക്കുന്ന വാക്സിൻ ഡോസുകളുടെ എണ്ണത്തെ പ്രതികൂലമായി ബാധിക്കും.
മന്ത്രിസഭ
നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും ഒപ്പുവെച്ച ധാരണാപത്രത്തിനു മന്ത്രിസഭയുടെ അംഗീകാരം
നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും ഒപ്പുവെച്ച ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം അംഗീകാരം നല്കി.
(നേട്ടങ്ങള്:
നൂതന മാതൃകാ ഏകജാലകം വികസിപ്പിക്കുന്നതിനായി ഇന്ത്യയും ജപ്പാനും തമ്മിലുള്ള സഹകരണം സാധ്യമാക്കുന്നതാണ് ഈ ധാരണാപത്രം. വാണിജ്യ നടത്തിപ്പിനും ഇന്ത്യയില് ബിസിനസ് ചെയ്യുന്നത് എളുപ്പമാക്കിത്തീര്ക്കുന്നതിനുള്ള ശ്രമങ്ങള് ഊര്ജിതമാക്കുന്നതിനും സഹായകമാകുംവിധം നടപടിക്രമങ്ങള് ത്വരിതപ്പെടുത്തുന്നതിന് ഉതകുന്ന ഘടന രൂപീകരിക്കാന് ആവശ്യമായ ഭരണപരമായ പ്രവര്ത്തനങ്ങള് കേന്ദ്ര, സംസ്ഥാന ഗവണ്മെന്റുകളില് പ്രാവര്ത്തികമാക്കുന്നതിനും ധാരണാപത്രം സഹായകമാകും. 'നൂതന മാതൃകാ ഏകജാലകം' ഇന്ത്യയിലും വിദേശത്തുമുള്ള, ഇന്ത്യയില് ഏകജാലകം സ്ഥാപിക്കുന്നതിന് ഉണ്ടാകാവുന്ന തടസ്സങ്ങള് തിരിച്ചറിയുന്നതിനുള്ള മാനദണ്ഡങ്ങളോടുകൂടിയ ഏറ്റവും നല്ല പ്രവര്ത്തന ശൈലി അടിസ്ഥാനപ്പെടുത്തി ഉള്ളതാണ്. നിക്ഷേപങ്ങള് സാധ്യമാക്കുന്ന ഒന്നുമാണ് ഇത്.
MRD- 33
PIB Headquarters
മത്സ്യമേഖലയുടെ ഉന്നമനത്തിന് രാജ്യാന്തര സഹകരണം വേണം-ആർഡോ സെക്രട്ടറി ജനറൽ
സിഎംഎഫ്ആർഐ നടത്തിയ രാജ്യാന്തര പരിശീലനപരിപാടിയുടെ സമാപന സംഗമത്തിൽ ആഫ്രിക്കൻ-ഏഷ്യൻ ഡെവലപ്മെന്റ് ഓർഗനൈസേഷൻ സെക്രട്ടറി ജനറൽ ഡോ മനോജ് നാര്ദ്യോസിംഗ് സംസാരിക്കുന്നു.
മത്സ്യമേഖല മെച്ചപ്പെടുത്തുന്നതിന് രാജ്യങ്ങൾ തമ്മിൽ പരസ്പര സഹകരണം അനിവാര്യമാണെന്ന് ആഫ്രിക്കൻ-ഏഷ്യൻ ഡെവലപ്മെന്റ് ഓർഗനൈസേഷൻ  സെക്രട്ടറി ജനറൽ ഡോ മനോജ് നാര്ദ്യോസിംഗ്.
 ആർഡോയുടെ സഹകരണത്തോടെ നടത്തിയ രാജ്യാന്തര പരിശീലനപരിപാടിയുടെ സമാപന സംഗമത്തിൽ സംസാരിക്കുകയായിരുന്നു അദ്ദേഹം.
മത്സ്യമേഖലയിൽ പ്രവർത്തിക്കുന്ന ശാസ്ത്രജ്ഞരും മറ്റ് വിദഗ്ധരും രാജ്യാന്തര തലത്തിൽ പരസ്പര സഹകരണത്തിന് ശ്രമിക്കണം. മത്സ്യമേഖലയുമായി ബന്ധപ്പെട്ട മൂല്യവർധിത ഉൽപാദന സംരംഭങ്ങൾക്ക് പ്രാധാന്യം നൽകുന്നതിലൂടെ തീരമേഖലയിലുള്ളവരുടെ ജീവിതനിലവാരം ഉയർത്താനാകുമെന്നും അദ്ദേഹം പറഞ്ഞു.
ഇത് മൂന്നാം തവണയാണ് ആർഡോ അംഗരാജ്യങ്ങളിലുള്ളവർക്ക് സിഎംഎഫ്ആർഐ പരിശീലനം നൽകുന്നത്. ഭാവിയിലും ഇത്തരം പരിശീലനപരിപാടികൾക്കായി സിഎംഎഫ്ആർഐയുമായി സഹകരിക്കുമെന്ന് ആർഡോ സെക്രട്ടറി ജനറൽ പറഞ്ഞു. ലബനോൻ, ജോർദാൻ, ഇറാഖ്, ഒമാൻ, മൊറോക്കോ, സാംബിയ, മലാവി, മൗറീഷ്യസ്, മലേഷ്യ, ശ്രീലങ്ക എന്നീ രാജ്യങ്ങളിൽ നിന്നുള്ള ഫിഷറീസ് ഉദ്യോഗസ്ഥരാണ് സിഎംഎഫ്ആർഐയിൽ പരിശീലനപരിപാടയിൽ പങ്കെടുത്തത്. മത്സ്യബന്ധനരീതികൾ, സമുദ്രമത്സ്യ പരിപാലനം, ഉത്തരവാദിത്വ പൂർണ മത്സ്യബന്ധനം, സമുദ്രപരിസ്ഥിതി, കാലാവസ്ഥാവ്യതിയാനം, സമുദ്രമത്സ്യ കൃഷി തുടങ്ങിയ മേഖലകളിലായിരുന്നു 15 ദിവസം നീണ്ടുനിന്ന പരിശീലനം.
സിഎംഎഫ്ആർഐ ഡയറക്ടർ ഡോ എ ഗോപാലകൃഷ്ണൻ അധ്യക്ഷത വഹിച്ചു. സിഫ്റ്റ് ഡയറക്ടർ ഡോ സി എൻ രവിശങ്കർ മുഖ്യാതിഥിയായിരുന്നു. ഡോ ഇമൽഡ ജോസഫ്, ഡോ സോമി കുര്യാക്കോസ് എന്നിവർ പ്രസംഗിച്ചു.
കാർഷിക-ഗ്രാമ വികസന മേഖലകളിൽ പുരോഗതി കൈവരിക്കുന്നതിന് ആഫ്രിക്കയിലെയും ഏഷ്യയിലെയും രാജ്യങ്ങൾ തമ്മിലുള്ള പരസ്പര സഹകരണം മെച്ചപ്പെടുത്തുന്നതിനായി പ്രവർത്തിക്കുന്ന ഇന്റർ ഗവമെന്റൽ സംഘടനയാണ് ആർഡോ. ഡൽഹിയാണ് സംഘടനയുടെ ആസ്ഥാനം.
IE/BSN
പ്രധാനമന്ത്രിയുടെ ഓഫീസ്
പ്രധാനമന്ത്രി ബ്രസീൽ പ്രസിഡന്റുമായി കൂടിക്കാഴ്ച നടത്തി
ന്യൂഡൽഹിയിൽ ജി20 ഉച്ചകോടിക്കിടെ പ്രധാനമന്ത്രി ശ്രീ നരേന്ദ്ര മോദി 2023 സെപ്റ്റംബർ 10ന് ബ്രസീൽ പ്രസിഡന്റ് ലൂയിസ് ഇനാസിയോ ലുല ഡ സിൽവയുമായി കൂടിക്കാഴ്ച നടത്തി
ഇന്ത്യയുടെ ജി20 അധ്യക്ഷതയുടെ വിജയത്തിൽ പ്രസിഡന്റ് ലുല പ്രധാനമന്ത്രിയെ അഭിനന്ദിച്ചു. അടുത്ത വർഷം നടക്കാനിരിക്കുന്ന ബ്രസീലിന്റെ ജി20 അധ്യക്ഷതയ്ക്ക് പ്രധാനമന്ത്രി ആശംസകൾ അറിയിക്കുകയും ഇന്ത്യയുടെ പൂർണ പിന്തുണ ഉറപ്പ് നൽകുകയും ചെയ്തു.
ജൈവ ഇന്ധനങ്ങൾ, ഔഷധനിർമാണം, കാർഷികാധിഷ്ഠിത വ്യവസായങ്ങൾ, ബഹിരാകാശം, വ്യോമയാനം തുടങ്ങിയ മേഖലകളിലെ സഹകരണം ഉൾപ്പെടെ ഇന്ത്യ-ബ്രസീൽ തന്ത്രപ്രധാന പങ്കാളിത്തം ശക്തിപ്പെടുത്തുന്നതിനുള്ള വഴികളെക്കുറിച്ച് ചർച്ചകൾ നടന്നു.
യോഗത്തിന്റെ സമാപനത്തിൽ ഇരുനേതാക്കളും സംയുക്ത പ്രസ്താവന പുറത്തിറക്കി.
NS
(
പ്രധാനമന്ത്രിയുടെ ഓഫീസ്
ഇന്ത്യയുടെ അധ്യക്ഷതയിൽ എസ്സിഒ ഉച്ചകോടി
2022 സെപ്തംബർ 16ന് സമർഖണ്ഡ് ഉച്ചകോടിയിലാണ് ഇന്ത്യ എസ്സിഒയുടെ 'റൊട്ടേറ്റിങ് ചെയർമാൻ' സ്ഥാനം ഏറ്റെടുത്തത്. ഇന്ത്യയുടെ പ്രഥമ അധ്യക്ഷതയിൽ, എസ്സിഒ രാഷ്ട്രത്തലവന്മാരുടെ സമിതിയുടെ 23-ാം ഉച്ചകോടി വെർച്വൽ രൂപത്തിൽ 2023 ജൂലൈ 4നു പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ നടക്കും.
ചൈന, റഷ്യ, കസാക്കിസ്ഥാൻ, കിർഗിസ്ഥാൻ, പാകിസ്ഥാൻ, താജിക്കിസ്ഥാൻ, ഉസ്ബെക്കിസ്ഥാൻ എന്നിങ്ങനെ എല്ലാ എസ്സിഒ രാജ്യങ്ങളെയും ഉച്ചകോടിയിലേക്കു ക്ഷണിച്ചിട്ടുണ്ട്. കൂടാതെ, ഇറാൻ, ബലറൂസ്, മംഗോളിയ എന്നിവയെ നിരീക്ഷകരാജ്യങ്ങളായും ക്ഷണിച്ചിട്ടുണ്ട്. എസ്സിഒ പാരമ്പര്യമനുസരിച്ച്, തുർക്ക്മെനിസ്ഥാനെയും അധ്യക്ഷന്റെ അതിഥിയായി ക്ഷണിച്ചിട്ടുണ്ട്. സെക്രട്ടറിയറ്റ്, എസ്സിഒ RATS എന്നീ രണ്ട് എസ്സിഒ സംവിധാനങ്ങളുടെ മേധാവികളും പങ്കെടുക്കും. കൂടാതെ, ഐക്യരാഷ്ട്ര സഭ, ആസിയൻ, CIS, CSTO, EAEU, CICA എന്നീ ആറ് അന്താരാഷ്ട്ര - പ്രാദേശിക സംഘടനകളുടെ മേധാവികളെയും ക്ഷണിച്ചിട്ടുണ്ട്.
‘സുരക്ഷിതമായ എസ്സിഒയിലേക്ക്’ എന്നതാണ് ഉച്ചകോടിയുടെ പ്രമേയം. 2018 ലെ എസ്സിഒ ഉച്ചകോടിയിൽ പ്രധാനമന്ത്രിയാണ് SECURE എന്ന ചുരുക്കെഴുത്ത് ഉപയോഗിച്ചത്. സുരക്ഷ; സാമ്പത്തികവും വ്യാപാരവും; സമ്പർക്കസൗകര്യം; ഐക്യം; പരമാധികാരത്തോടും പ്രാദേശിക സമഗ്രതയോടുമുള്ള ആദരം; പരിസ്ഥിതി എന്നിവയെയാണ് ഇതു സൂചിപ്പിക്കുന്നത്. ഇന്ത്യയുടെ അധ്യക്ഷതയിൽ ഈ വിഷയങ്ങൾ ഉയർത്തിക്കാട്ടിയിട്ടുണ്ട്.
സ്റ്റാർട്ടപ്പുകളും നൂതനാശയങ്ങളും; പരമ്പരാഗത വൈദ്യശാസ്ത്രം; ഡിജിറ്റൽ ഉൾച്ചേർക്കൽ; യുവജന ശാക്തീകരണം; ബുദ്ധമതപൈതൃകം പങ്കിടൽ എന്നീ വിഷയങ്ങളിൽ സഹകരണത്തിന്റെ പുതിയ സ്തംഭങ്ങൾ ഇന്ത്യയുടെ അധ്യക്ഷതയിൽ സ്ഥാപിച്ചു. കൂടാതെ, ജനങ്ങളുമായുള്ള ബന്ധം കൂടുതൽ ദൃഢമാക്കുന്നതിനും ഇന്ത്യ പ്രവർത്തിച്ചിട്ടുണ്ട്. അതു നമ്മുടെ രാഷ്ട്രങ്ങൾ തമ്മിലുള്ള ചരിത്രപരവും നാഗരികവുമായ ബന്ധം ആഘോഷിക്കുന്നു. 2022-23ലെ പ്രഥമ എസ്സിഒ സാംസ്കാരിക-വിനോദസഞ്ചാര തലസ്ഥാന ചട്ടക്കൂടിനു കീഴിൽ വാരാണസി ആതിഥേയത്വം വഹിക്കുന്ന വിവിധ സാമൂഹ്യ-സാംസ്കാരിക പരിപാടികളും ഇതിൽ ഉൾപ്പെടുന്നു.
അംഗരാജ്യങ്ങൾ തമ്മിൽ ആഴത്തിലുള്ള പ്രവർത്തനത്തിന്റെയും പരസ്പരപ്രയോജനകരമായ സഹകരണത്തിന്റെയും കാലഘട്ടമാണ് ഇന്ത്യയുടെ എസ്സിഒ അധ്യക്ഷകാലം. 14 മന്ത്രിതല യോഗങ്ങൾ ഉൾപ്പെടെ ആകെ 134 യോഗങ്ങൾക്കും പരിപാടികൾക്കും ഇന്ത്യ ആതിഥേയത്വം വഹിച്ചു. സംഘടനയിൽ ശുഭോദർക്കവും ക്രിയാത്മകവുമായ പങ്കു വഹിക്കാൻ ഇന്ത്യ പ്രതിജ്ഞാബദ്ധമാണ്. മാത്രമല്ല, അധ്യക്ഷപദവിയുടെ പരിസമാപ്തിയെന്ന നിലയിൽ വിജയകരമായ എസ്സിഒ ഉച്ചകോടിക്കായി കാത്തിരിക്കുകയാണ് ഇന്ത്യ.
-NS-
(
പ്രധാനമന്ത്രിയുടെ ഓഫീസ്
കോൺസ്റ്റബിൾ  സിഎപിഎഫ് പരീക്ഷകൾ 13 പ്രാദേശിക ഭാഷകളിലും നടത്താനുള്ള ആഭ്യന്തര മന്ത്രാലയത്തിന്റെ തീരുമാനത്തെ പ്രധാനമന്ത്രി അഭിനന്ദിച്ചു.
കോൺസ്റ്റബിൾ  സിഎപിഎഫ് പരീക്ഷകൾ 13 പ്രാദേശിക ഭാഷകളിൽ നടത്താനുള്ള ആഭ്യന്തര മന്ത്രാലയത്തിന്റെ തീരുമാനത്തെ 'പാത്ത് ബ്രേക്കിംഗ്' എന്ന് പ്രധാനമന്ത്രി ശ്രീ നരേന്ദ്ര മോദി വിശേഷിപ്പിച്ചു.
ആഭ്യന്തര മന്ത്രിയുടെ ഓഫീസ് ട്വീറ്റിന് പ്രധാനമന്ത്രി മറുപടി നൽകി.
"നമ്മുടെ യുവാക്കളുടെ അഭിലാഷങ്ങൾക്ക് ചിറകുനൽകുന്ന ഒരു വഴിത്തിരിവുള്ള തീരുമാനം! ഒരാളുടെ സ്വപ്നങ്ങൾ സാക്ഷാത്കരിക്കുന്നതിൽ ഭാഷ ഒരു തടസ്സമായി കാണാതിരിക്കാനുള്ള നമ്മുടെ വിവിധ ശ്രമങ്ങളുടെ ഭാഗമാണിത്."
പെട്രോളിയം, പ്രകൃതി വാതക മന്ത്രാലയം
പ്രധാനമന്ത്രി ഉജ്വല യോജന ഉപഭോക്താക്കൾക്കുള്ള സബ്സിഡിക്കു മന്ത്രിസഭയുടെ അംഗീകാരം
പ്രധാനമന്ത്രി ഉജ്വല യോജന  ഗുണഭോക്താക്കൾക്ക് 14.2 കിലോ സിലിൻഡറിന് പ്രതിവർഷം 12 റീഫിൽ വരെ 200 രൂപ സബ്സിഡി നൽകുന്നതിനു കേന്ദ്രമന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന സാമ്പത്തികകാര്യ മന്ത്രിസഭാസമിതിയാണ് ഇക്കാര്യത്തിന് അംഗീകാരമേകിയത്. 2023 മാർച്ച് ഒന്നുവരെയുള്ള കണക്കനുസരിച്ച് 9.59 കോടിയാണു പിഎംയുവൈ ഗുണഭോക്താക്കൾ.
2022-23 സാമ്പത്തിക വർഷത്തിൽ 6100 കോടി രൂപയും 2023-24ൽ 7680 കോടി രൂപയുമാണു മൊത്തം ചെലവ്. അർഹരായ ഗുണഭോക്താക്കളുടെ ബാങ്ക് അക്കൗണ്ടിലേക്കു സബ്സിഡി നേരിട്ടു നിക്ഷേപിക്കും. ഇന്ത്യൻ ഓയിൽ കോർപ്പറേഷൻ ലിമിറ്റഡ് , ഭാരത് പെട്രോളിയം കോർപ്പറേഷൻ ലിമിറ്റഡ് , ഹിന്ദുസ്ഥാൻ പെട്രോളിയം കോർപ്പറേഷൻ ലിമിറ്റഡ്  എന്നീ പൊതുമേഖലാ എണ്ണവിപണന കമ്പനികൾ 2022 മെയ് 22 മുതൽ ഈ സബ്സിഡി നൽകുന്നുണ്ട്.
വിവിധ ഭൗമരാഷ്ട്രീയ കാരണങ്ങളാൽ എൽപിജിയുടെ അന്താരാഷ്ട്ര വിലയിൽ കുത്തനെ വർധനയുണ്ടായിട്ടുണ്ട്. എൽപിജി വിലവർധനയിൽനിന്നു പിഎംയുവൈ ഗുണഭോക്താക്കൾക്കു സംരക്ഷണമേകേണ്ടതു പ്രാധാന്യമർഹിക്കുന്നു.
പിഎംയുവൈ ഉപഭോക്താക്കൾക്കു നൽകുന്ന പിന്തുണ തുടർച്ചയായ എൽപിജി ഉപയോഗത്തിന് അവരെ പ്രോത്സാഹിപ്പിക്കുന്നു. പിഎംയുവൈ ഉപഭോക്താക്കൾക്കിടയിൽ സുസ്ഥിരമായ എൽപിജി സ്വീകാര്യതയും ഉപയോഗവും ഉറപ്പാക്കേണ്ടതു പ്രധാനമാണ്. അതുവഴി അവർക്കു പൂർണമായും ശുദ്ധമായ പാചക ഇന്ധനത്തിലേക്കു മാറാനാകും. പിഎംയുവൈ ഉപഭോക്താക്കളുടെ ശരാശരി എൽപിജി ഉപഭോഗം 2019-20ലുണ്ടായിരുന്ന 3.01 റീഫില്ലിൽനിന്ന് 2021-22 ആയപ്പോഴേയ്ക്കും 20 ശതമാനം വർധിച്ച് 3.68 ആയി. എല്ലാ പിഎംയുവൈ ഗുണഭോക്താക്കൾക്കും ഈ സബ്സിഡിക്ക് അർഹതയുണ്ട്.
ദരിദ്രകുടുംബങ്ങളിലെ മുതിർന്ന സ്ത്രീകൾക്ക് നിക്ഷേപം ആവശ്യമില്ലാത്ത എൽപിജി കണക്ഷനുകൾ നൽകുന്നതിനായി 2016 മെയ് മാസത്തിലാണു ഗവണ്മെന്റ് പ്രധാനമന്ത്രി ഉജ്വല യോജന ആരംഭിച്ചത്. ശുദ്ധമായ പാചക ഇന്ധനമായ ദ്രവീകൃത പെട്രോളിയം ഗ്യാസ്  ഗ്രാമീണമേഖലയിലെ നിരാലംബരായ പാവപ്പെട്ട കുടുംബങ്ങൾക്കു ലഭ്യമാക്കുന്നതിനായാണു പദ്ധതിക്കു തുടക്കംകുറിച്ചത്.
ND
(Visitor Counter : 73
യുവജനകാര്യ, കായിക മന്ത്രാലയം
ലോക സൈക്കിൾ ദിനാചരണം; ജില്ലാ-ബ്ലോക്ക് കേന്ദ്രങ്ങളിൽ സൈക്കിൾ റാലികൾ; ജൂൺ 03-ന് തിരുവനന്തപുരത്തും റാലി സംഘടിപ്പിക്കും
സ്വാതന്ത്ര്യത്തിൻറെ എഴുപത്തിയഞ്ചാം വാർഷികാഘോഷ പരിപാടിയായ ആസാദി കാ അമൃത് മഹോത്സവത്തോടനുബന്ധിച്ച് കേന്ദ്ര യുവജനകാര്യ-കായിക മന്ത്രാലയത്തിൻറെ നേതൃത്വത്തിൽ നെഹ്റു യുവ കേന്ദ്ര മുഖേന ലോക സൈക്കിൾ ദിനമായ ജൂൺ 03, 2022-ന് രാജ്യത്തുടനീളം സൈക്കിൾ റാലികൾ സംഘടിപ്പിക്കും. സംസ്ഥാന ജില്ലാ-ബ്ലോക്ക് തലത്തിലും തിരഞ്ഞെടുക്കപ്പെട്ട രാജ്യത്തെ എഴുപത്തിയഞ്ച് പ്രധാന കേന്ദ്രങ്ങളിലും നടക്കുന്ന സൈക്കിൾ റാലികളിൽ വിദ്യാർത്ഥികളും യുവജനങ്ങളും മുതിർന്നവരും പങ്കെടുക്കും.
ആഗോളതാപനത്തിൻറെയും അനാരോഗ്യകരമായ ജീവിത ശൈലികളുടെയും പ്രശ്നങ്ങൾ പരിഹരിക്കുന്നതിന് സൈക്കിൾ സവാരി പ്രോത്സാഹിപ്പിക്കുകയും ജനകീയമാക്കുകയുമാണ് പരിപാടിയുടെ ലക്ഷ്യം.
ലോക സൈക്കിൾ ദിനാചരണത്തിന്റെ സംസ്ഥാനതല ഉൽഘാടനവും അതോടനുബന്ധിച്ചുള്ള സൈക്കിൾ റാലിയും ജൂൺ 03, 2022 ന് രാവിലെ 9.30 ന് തിരുവനന്തപുരം കേരള സർവ്വകലാശാല ക്യാമ്പസിൽ കായിക മന്ത്രി ശ്രീ വി. അബ്ദുറഹിമാൻ ഉൽഘാടനം ചെയ്യും. സ്പോർട്ട് യുവജനകാര്യ ഡയറക്ടർ ശ്രീ എസ്. പ്രേം കൃഷ്ണൻ, നെഹ്റു യുവ കേന്ദ്ര സ്റ്റേറ്റ് ഡയറക്ടർ ശ്രീ കെ. കുഞ്ഞഹമ്മദ്, നാഷണൽ സർവ്വീസ് സ്കീം റീജ്യണൽ ഡയറക്ടർ ശ്രീ ജി. ശ്രീധർ, നെഹ്റു യുവ കേന്ദ്ര ഡെപ്യൂട്ടി ഡയറക്ടർ ശ്രീ ബി. അലി സാബിൻ, സായ് സൈക്കിൾ കോച്ച് ശ്രീ അനൂപ് എസ്. നായർ തുടങ്ങിയവർ ചടങ്ങിൽ പങ്കെടുക്കും. തുടർന്ന് 75 യുവതി, യുവാക്കൾ പങ്കെടുക്കുന്ന സൈക്കിൾ റാലി മന്ത്രി ഫ്ലാഗ് ഓഫ് ചെയ്യും.
പാലക്കാട് നഗരത്തിലെ കോട്ട മൈതാനിയിലുള്ള രക്തസാക്ഷി മണ്ഡപത്തിൽ നിന്നും അകത്തേതറ ശബരി ആശ്രമത്തിലേക്ക് നടത്തുന്ന യുവജന സൈക്കിൾ റാലി ജൂൺ 03, 2022 ന് രാവിലെ 8 മണിക്ക് ശ്രീ വി. കെ. ശ്രീകണ്ഠൻ, എംപി ഫ്ലാഗ് ഓഫ് ചെയ്യും. ലക്ഷദ്വീപിലെ കവരത്തിയിലും നെഹ്റു യുവ കേന്ദ്രയുടെ ആഭിമുഖ്യത്തിൽ സൈക്കിൾ റാലി നടത്തുന്നുണ്ട്. ലക്ഷദ്വീപ് കളക്ടർ ശ്രീ അസ്ക്കർ അലി ഉൽഘാടനം ചെയ്യും.
കേരളത്തിലെ എല്ലാ ജില്ലാ ആസ്ഥാനങ്ങളിലും കേന്ദ്ര ഭരണ പ്രദേശമായ മാഹിയിലും നെഹ്റു യുവ കേന്ദ്രയുടെ ആഭിമുഖ്യത്തിലും ബ്ലോക്ക് കേന്ദ്രങ്ങളിൽ യൂത്ത് ക്ലബുകളുടെ പങ്കാളിത്തത്തോടെയും സൈക്കിൾ റാലികൾ നടക്കും.
(Visitor Counter : 19
പ്രധാനമന്ത്രിയുടെ ഓഫീസ്
ഡിഫ്എക്സ്പോയുടെ ഉദ്ഘാടന ചടങ്ങില് പ്രധാനമന്ത്രി അദ്ധ്യക്ഷത വഹിക്കും
ഈ മാസം 05 ന്  ഉത്തര്പ്രദേശിലെ ലക്നൗവില്ഡിഫ്എക്സ്പോഉദ്ഘാടന ചടങ്ങില് പ്രധാനമന്ത്രി ശ്രീ. നരേന്ദ്ര മോദി അധ്യക്ഷതവഹിക്കും.
ദ്വൈവാര്ഷിക മെഗാ പ്രതിരോധ പ്രദര്ശനമായ ഡിഫ്എക്സ്പോയുടെ പതിനൊന്നാമത് എഡിഷനാണ്ഇത്. ആയിരത്തിലേറെദേശീയ, അന്തര്ദേശീയ കമ്പനികള് അവരുടെ ഉല്പ്പന്നങ്ങള് മേളയില് പ്രദര്ശിപ്പിക്കും. രാജ്യത്തു സമീപനകാലത്തു നടക്കുന്ന ഏറ്റവും വലിയ മേളയാണ് ഇത്.
'ഇന്ത്യ: പ്രതിരോധ ഉല്പ്പാദനത്തിന്റെ ഉയര്ന്നു വരുന്ന കേന്ദ്രം' എന്നതാണ് മേളയുടെ ഇത്തവണത്തെ വിഷയം. പ്രതിരോധ മേഖലയിലെ പ്രധാന സാങ്കേതികവിദ്യകള് ഒരൊറ്റ മേല്ക്കൂരയ്ക്കു കീഴില്കൊണ്ടുവരികയും ഗവണ്മെന്റ്, സ്വകാര്യ ഉല്പ്പാദകര്ക്കുംസ്റ്റാര്ട്ടപ്പ് സംരംഭങ്ങള്ക്കും നിരവധി അവസരങ്ങള് സൃഷ്ടിക്കുകയുമാണ് ലക്ഷ്യം. രാജ്യത്തിന്റെവിമാന നിര്മാണ, പ്രതിരോധ, സുരക്ഷാ താല്പര്യങ്ങള് മുഴുവന് പ്രതിഫലിപ്പിക്കുന്നതായിരിക്കുംമേള.
'പ്രതിരോധത്തിന്റെ ഡിജിറ്റല് പരിവര്ത്തനം' ആണ് ഉപ വിഷയം.പുതിയ സാങ്കേതികവിദ്യകളുടെ ആപ്ലിക്കേഷനുകളിലൂടെ ഭാവിയിലെ പുതിയ യുദ്ധമുഖങ്ങള് എന്ന സങ്കല്പ്പത്തില് ഊന്നുന്നത് ഉള്പ്പെട്ടതാണ്ഇത്.
ഉദ്ഘാടന ചടങ്ങിനു ശേഷം പ്രധാനമന്ത്രി ശ്രീ നരേന്ദ്ര മോദി ഇന്ത്യയുടെയുംഉത്തര്പ്രദേശിന്റെയും പവിലിയനുകള് സന്ദര്ശിക്കും.
ചെറുകിട- ഇടത്തരംസ്ഥാപനങ്ങള്, സൂക്ഷ്മ, ചെറുകിട, ഇടത്തരംസ്ഥാപനങ്ങള്, നവീനാശയ പരിസ്ഥിതി സംവിധാനം എന്നിവ ഉള്പ്പെട്ട ശക്തമായ പൊതു, സ്വകാര്യ പങ്കാളിത്തമുള്ള പ്രത്യേക പ്രദര്ശനമാണ് 'ഇന്ത്യ പവിലിയനില്ഒരുക്കിയിട്ടുള്ളത്'. മുന്നോട്ടുള്ള കുതിപ്പില് ഇവ നിര്ണായകമായിരിക്കും.
ഉത്തര് പ്രദേശിന്റെ സമ്പന്നമായ സാംസ്കാരിക പാരമ്പര്യം പ്രദര്ശിപ്പിക്കുന്ന നിരവധി സാംസ്കാരിക പരിപാടികളും ഗവണ്മെന്റ് സംഘടിപ്പിച്ചിട്ടുണ്ട്. മേളസ്ഥലത്ത് പ്രത്യേകമായി സജ്ജീകരിച്ചിരിക്കുന്ന കൂടാര നഗരി സന്ദര്ശിക്കുന്നത് വേറിട്ട ഒരു അനുഭവമായിരിക്കും.
രണ്ട് പവിലിയനുകളും സന്ദര്ശിച്ച ശേഷം പ്രധാനമന്ത്രിമൂന്നു സേനകളുടെയുംതല്സമയ പ്രകടനങ്ങള് വീക്ഷിക്കും.
(ഏറ്റവും വലിയ അന്താരാഷ്ട്ര പ്രതിരോധ മേളകളിലൊന്ന് എന്ന നിലയില് 70 രാജ്യങ്ങളില് നിന്നുള്ള പങ്കാളിത്തമാണ് ഡിഫെക്സ്പോ 2020ല് പ്രതീക്ഷിക്കുന്നത്.
പുതിയ വിദേശ വ്യവസായ സഖ്യങ്ങള്ക്ക് വഴിതെളിച്ചുകൊണ്ട്മേളയില്നിരവധി ധാരണാപത്രങ്ങള് ഒപ്പ്വയ്ക്കാനാകുമെന്നാണ് പ്രതീക്ഷിക്കുന്നത്.
PSR/MRD